## **Rámcová dohoda č. ..................**

(Návrh)

uzavretá v súlade s § 83 zákona a  č. 343/2015 Z. z. o verejnom obstarávaní a o zmene a doplnení niektorých zákonov (ďalej len „**zákon o verejnom obstarávaní**“) a podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“)

(ďalej len „**rámcová dohoda**“)

medzi zmluvnými stranami

Hlavné mesto Slovenskej republiky Bratislava, so sídlom Primaciálne námestie 1, 814 99 Bratislava, zastúpené Ing. arch. Matúš Vallo, primátor, v zastúpení: Ing. Tatiana Kratochvílová, 1. námestníčka primátora, na základe rozhodnutia
č. 35/2015 primátora hlavného mesta Slovenskej republiky Bratislavy o podpisovaní písomností a právnych dokumentov v znení neskorších predpisov, IČO:00 603 481, DIČ: 2020373596, IČO DPH: SK 2020373596, Bankové spojenie: Československá obchodná banka a.s., Číslo účtu IBAN: SK37 7500 0000 0000 2582 7143, kontaktné údaje: \_\_\_

(ďalej len „**objednávateľ**“)

a

meno, so sídlom \_\_\_, zastúpený: \_\_\_, IČO:\_\_\_, DIČ:\_\_\_, Bankové spojenie:\_\_\_, Číslo účtu IBAN: \_\_\_, E-mail \_\_\_, kontaktné údaje: \_\_\_

(ďalej len „**dodávateľ**“)

(spoločne aj „**účastníci dohody**” alebo „**zmluvné strany**”).

## **Preambula**

Účastníci dohody uzatvorili rámcovú dohodu na základe výsledku verejného obstarávania uskutočneného objednávateľom postupom zadávania nadlimitnej zákazky na uskutočnenie stavebných prác v súlade s postupom podľa § 66 ods. 7 druhej vety zákona o verejnom obstarávaní.

Definícia pojmov:

„**objednávka**“ objednávkou sa rozumie čiastková písomná objednávka, ktorou si objednávateľ objednáva predmet rámcovej dohody od dodávateľa,

„**cenník CENEKON**“ cenníkom CENEKON sa rozumie aktuálny, všeobecne dostupný a odbornou verejnosťou akceptovaný cenník, vydávaný spoločnosťou CENEKON, a. s, so sídlom Einsteinova 11, 851 01 Bratislava, IČO: 52015661 (web: <http://www.cenekon.sk>),

„**DPH**“ DPH sa rozumie 20% daň z pridanej hodnoty,

**„Príloha č. 1“** Prílohou č. 1 sa rozumie neoddeliteľná príloha č. 1 k tejto rámcovej dohode s názvom „Podrobná špecifikácia predmetu rámcovej dohody“,

**„Príloha č. 2“** Prílohou č. 2 sa rozumie neoddeliteľná príloha č. 2 k tejto rámcovej dohode s názvom „Súpis objektov a komunikácií“,

„**Príloha č. 3**“ Prílohou č. 3 sa rozumie neoddeliteľná príloha č. 3 k tejto rámcovej dohode s názvom „Návrh na plnenie kritérií (Cenník prác a služieb podľa výkazu výmer)“, ktorá je totožná s konečnou cenovou ponukou predloženou dodávateľom vo verejnom obstarávaní
s názvom Príloha č. 2 súťažných podkladov označenou ako Návrh na plnenie kritérií (Cenník prác a služieb podľa výkazu výmer).

**„Príloha č. 4.“** Prílohou č. 4 sarozumie neoddeliteľná Príloha č. 4 k tejto rámcovej dohode s názvom „Zoznam subdodávateľov“.

## **Článok I**

# Predmet rámcovej dohody

1. Predmetom rámcovej dohody je záväzok dodávateľa uskutočňovať pre objednávateľa nasledovné činnosti:
2. stavebné práce malého rozsahu a súvisiace služby potrebné pre udržiavanie bezpečnej prevádzky vybraných inžinierskych objektov v správe objednávateľa a na komunikáciách,
3. odstraňovanie zničených a poškodených konštrukcií,
4. realizácia obnovy konštrukcií na pôvodnom mieste tak, aby plnili určený účel,
5. čistenie a nátery týchto konštrukcií, vrátane realizácie ich protikoróznej ochrany
6. nové konštrukcie

(ďalej ako „**predmet rámcovej dohody**“). Predmet rámcovej dohody je ďalej bližšie špecifikovaný v Prílohe č. 1 rámcovej dohody.

1. Predmet rámcovej dohody spočíva najmä v zabezpečení pravidelnej údržby konštrukcií na (i) komunikáciách a (ii) inžinierskych objektoch patriacich objednávateľovi, resp. nachádzajúcich sa v jeho správe. Cieľom vykonania predmetu rámcovej dohody je vytvorenie, resp. udržiavanie podmienok, ktoré zabezpečia bezpečnú prevádzku, požadovaný estetický vzhľad a adekvátnu životnosť konštrukcií vybraných objektov.
2. Predmetom rámcovej dohody je ďalej záväzok objednávateľa prevziať dodaný predmet rámcovej dohody podľa podmienok tejto rámcovej dohody a zaplatiť dodávateľovi dohodnutú cenu za prevzaté plnenie podľa podmienok uvedených v rámcovej dohode.
3. Touto rámcovou dohodou sa dodávateľ zaväzuje vykonať predmet rámcovej dohody riadne a včas na základe objednávok v súlade s postupom podľa Článku IV rámcovej dohody.
4. Dodávateľ prehlasuje, že si je vedomý skutočnosti, že Objednávateľ má záujem na realizácií plnenia predmetu tejto rámcovej dohody v súlade so zásadami zodpovedného verejného obstarávania a zaväzuje sa poskytnúť plnenie v súlade s požiadavkami uvedenými v Článku VI odsek 14 rámcovej dohody.

## **Článok II**

# Miesto a rozsah plnenia

1. Dodávateľ bude vykonávať predmet rámcovej dohody v objektoch vo vlastníctve, resp. v správe objednávateľa, ktorých zoznam je uvedený v Prílohe č. 2 rámcovej dohody, a ktorými sú vybrané inžinierske objekty, komunikácie I. a II. triedy a prejazdné úseky ciest na území mesta Bratislavy.
2. Podrobná špecifikácia obsahu a rozsahu každého čiastkového plnenia zadaného na základe rámcovej dohody bude uvedená v príslušnej objednávke vystavenej podľa podmienok uvedených v rámcovej dohode.

# Článok III

# Cena

1. Cena za predmet rámcovej dohody je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách, a na základe výsledku verejného obstarávania, ako cena maximálna. V cene sú zahrnuté všetky náklady dodávateľa vzniknuté pri plnení predmetu rámcovej dohody. Činnosti iné ako v predmete rámcovej dohody, ktoré dodávateľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.
2. Celková cena rámcovej dohody je:
* Celková cena rámcovej dohody bez DPH: 6 720 000 €
* DPH 20%: 1 344 000 €
* Celková cena rámcovej dohody vrátane DPH: 8 064 000 €
1. Zmluvná cena za predmet rámcovej dohody je uvedená s 20% DPH. Pokiaľ dôjde k zmene sadzby DPH, zmluvná cena za predmet rámcovej dohody bude upravená vo forme dodatku k tejto rámcovej dohode.
2. Jednotkové ceny za jednotlivé položky v rámci plnenia predmetu rámcovej dohody sú totožné s konečnou cenovou ponukou predloženou dodávateľom vo verejnom obstarávaní označenou ako Príloha č. 2 súťažných podkladov
Návrh na plnenie kritérií (Cenník prác a služieb podľa výkazu výmer).
3. K jednotkovým cenám vyjadreným v eurách bez DPH bude dodávateľ, v prípade, ak je platcom DPH, fakturovať DPH v zmysle zákona vo výške platnej v čase fakturácie. Platiteľovi dane z pridanej hodnoty, ak si môže uplatniť odpočítanie dane z pridanej hodnoty, nemôže byť uznaný výdavok na úhradu dane z pridanej hodnoty, ktorú uhradí objednávateľ z dôvodu prenesenej daňovej povinnosti podľa zákona č. 222/2004 Z. z. o dani z pridanej hodnoty (ďalej len „**zákon o DPH**“).
4. Zvýšenie (zníženie) ceny za realizáciu predmetu rámcovej dohody je prípustné výlučne z titulu zvýšenia (zníženia) nákladov pri poskytovaní predmetu rámcovej dohody na základe indexácie vývoja cien v stavebníctve, ktorú zverejňuje štatistický úrad Slovenskej republiky podľa klasifikácie stavebných objektov. Úprava cien je možná, ak uvedený index zaznamená pohyb minimálne 6% oproti cene dohodnutej v rámcovej dohode, alebo od jej poslednej cenovej úpravy podľa podmienok rámcovej dohody. Úprava cien bude možná najviac jedenkrát v lehote do jedného kalendárneho roka od poslednej realizovanej úpravy cien. Úprava cien podľa aktuálne platného indexu nadobudne platnosť až po ich písomnom odsúhlasení zmluvnými stranami a stane sa predmetom dodatku k rámcovej dohode uzavretého podľa podmienok uvedených v rámcovej dohode. Schválená indexová úprava cien nebude mať spätnú účinnosť a bude platná až pre obdobie nasledujúce po účinnosti uzavretého dodatku podľa podmienok uvedených v rámcovej dohode. Úpravu cien je možné prvý krát dohodnúť najskôr po uplynutí 12 (dvanásť) kalendárnych mesiacov po nadobudnutí účinnosti rámcovej dohody podľa právneho poriadku platného v Slovenskej republike a podmienok uvedených v rámcovej dohode.
5. Objednávateľ si vyhradzuje právo rozšíriť, resp. zúžiť rozsah predmetu rámcovej dohody podľa aktuálnych potrieb a požiadaviek v súlade s odsekom 8, 9 a 10 tohto článku rámcovej dohody.
6. Jednotkové ceny za potrebné položky súvisiace s plnením predmetu rámcovej dohody, ktoré nie sú uvedené
v Prílohe č. 3, budú stanovené v zmysle aktuálne platného cenníka CENEKON postupom uvedeným v odseku 9 tohto článku rámcovej dohody.
7. Ak objednávateľovi nastane odôvodnená potreba elektronicky prostredníctvom emailu požiada dodávateľa v rámci písomnej konzultácie o doplnenie ponuky na základe § 83 ods. 4 zákona o verejnom obstarávaní, pričom uskutočneným doplnením nemôže dôjsť k podstatnej zmene rámcovej dohody. Za podstatnú zmenu rámcovej dohody sa považuje akákoľvek zmena uvedená v § 18 ods. 2 zákona o verejnom obstarávaní.
8. Zmluvné strany sa dohodli na nasledovnom postupe pri doplnení predmetu rámcovej dohody:
9. ak vznikne v priebehu doby trvania rámcovej dohody objednávateľovi odôvodnená potreba zabezpečiť služby, ktoré nie sú uvedené v Prílohe č. 1 avšak takýto výkon je potrebný pre zabezpečenie plnenia predmetu rámcovej dohody, objednávateľ písomne požiada dodávateľa o predloženie cenovej ponuky za takéto služby; písomná požiadavka bude obsahovať najmä súpis a špecifikáciu služieb, požadovanú lehotu dodania, vyjadrenú požadovaným dátumom dodania, spôsob a adresu doručenia návrhu jednotkových cien za takéto služby,
10. dodávateľ predloží v lehote určenej objednávateľom v požiadavke podľa predchádzajúceho písm. a) tohto odseku návrh jednotkových cien za služby uvedené v požiadavke podľa predchádzajúceho písmena a) tohto odseku, pričom jednotková cena za tieto jednotlivé služby nesmie presiahnuť jednotkovú cenu za takéto služby uvedené cenníku **CENEKON**, pričom v prípade položiek v CENEKON-e neuvedených cena bude určená dohodou zmluvných strán na základe overenia aktuálnych primeraných cien za príslušnú položku objednávateľom ponúkaných oprávnenými hospodárskymi subjektmi na vecne, miestne a časovo relevantnom trhu (ďalej len „**trh**“),
11. zmluvné strany sa dohodli, že ak dodávateľ predloží podľa písm. b) tohto odseku jednotkovú cenu za služby uvedené v  písm. a) tohto odseku vyššiu ako je jednotková cena za takéto služby, uvedená v cenníku CENEKON, platí jednotková cena za takéto služby uvedená v cenníku CENEKON, resp. ak objednávateľ predloží cenu za služby vyššiu ako je priemerná cena na trhu zistená objednávateľom, platí priemerná jednotková cena za služby zistená objednávateľom na základe objektívnych informácií získaných z trhu.

## **Článok IV**

# Platobné podmienky a fakturácia

1. Objednávateľ bude cenu za konkrétnu časť predmetu rámcovej dohody poskytnutú dodávateľom podľa objednávky uhrádzať bezhotovostnou platbou na základe faktúry vystavenej dodávateľom. Faktúra bude vystavená najneskôr do pätnástich (15) dní odo dňa podpísania súpisu skutočne vykonaného predmetu rámcovej dohody podpísaný zodpovednými zástupcami oboch zmluvných strán. Splatnosť faktúry je tridsať (30) dní odo dňa jej doručenia objednávateľovi. Dňom úhrady je deň odpísania finančných prostriedkov z účtu objednávateľa.
2. Objednávateľ súpis skutočne vykonaných častí predmetu rámcovej dohody odsúhlasí alebo k nemu uvedie svoje výhrady najneskoršie do piatich (5) pracovných dní od predloženia tohto súpisu skutočne vykonaných častí predmetu rámcovej dohody. V prípade, ak objednávateľ k súpisu skutočne vykonaných častí predmetu rámcovej dohody predloženému dodávateľom uvedie v lehote uvedenej v predchádzajúcej vete svoje výhrady a dodávateľ predloží objednávateľovi opravený súpis skutočne vykonaných častí predmetu rámcovej dohody, objednávateľ tento opravený súpis skutočne vykonaných častí predmetu rámcovej dohody odsúhlasí alebo k nemu uvedie svoje výhrady najneskoršie do dvoch (2) pracovných dní od predloženia tohto opraveného súpisu skutočne vykonaných častí predmetu rámcovej dohody . Súpis skutočne vykonaných častí predmetu rámcovej dohody podpisuje objednávateľ a dodávateľ. V zmysle tejto rámcovej dohody sú platby objednávateľa za čiastkové plnenia služieb vykonávané na základe vystavenej faktúry tak, že dodávateľ môže vystaviť faktúru až na základe objednávateľom potvrdeného súpisu skutočne vykonaných častí predmetu rámcovej dohody za uplynuté obdobie k poslednému dňu v kalendárnom mesiaci. Fakturované obdobie skutočne vykonaných služieb nesmie byť kratšie ako jeden kalendárny mesiac.
3. Súpis skutočne vykonaných častí predmetu rámcovej dohody bude vyhotovený v súlade s Prílohou č. 3 tejto rámcovej dohody a bude obsahovať názvy služieb, položiek, jednotkové ceny, množstvá, sumy zrealizovaných položiek.
4. Dodávateľ je povinný svoje práce na predmete rámcovej dohody vyúčtovať objednávateľovi overiteľným spôsobom. Vykonané naviac práce, zmeny materiálov, ktoré pôvodne neboli zahrnuté v rozpočte, budú fakturované osobitne po ich predchádzajúcom vecnom, cenovom a termínovom odsúhlasení a zdôvodnení zmluvnými stranami. Zmeny a doplnky, resp. nové a zmenené položky je potrebné vo faktúre uviesť samostatne a oddelene.
5. Faktúra musí obsahovať náležitosti daňového dokladu podľa § 74 ods. 1 zákona č. 222/2004 Z. z. o dani z pridanej hodnoty v znení neskorších predpisov. Súčasťou faktúry bude:
6. písomná objednávka objednávateľa podpísaná zodpovednými zástupcami oboch zmluvných strán,
7. súpis objednávaných jednotlivých položiek predmetu rámcovej dohody potvrdený zodpovednými zástupcami oboch zmluvných strán,
8. súpis skutočne vykonaných jednotlivých položiek predmetu rámcovej dohody s termínom ich splnenia podpísaný zodpovednými zástupcami oboch zmluvných strán,
9. protokol o prevzatí jednotlivých položiek predmetu rámcovej dohody podpísaný zodpovednými zástupcami oboch zmluvných strán.
10. Zálohové platby a preddavky objednávateľ neposkytuje.
11. V prípade, že faktúra bude obsahovať nesprávne alebo neúplné údaje, vrátane príloh podľa odseku 5 tohto článku, objednávateľ je oprávnený ju vrátiť a dodávateľ je povinný takúto faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová lehota splatnosti začne plynúť prevzatím nového, resp. upraveného daňového dokladu objednávateľom.
12. Objednávateľ je oprávnený započítať si akúkoľvek svoju splatnú alebo nesplatnú pohľadávku, ktorú má voči dodávateľovi. Zápočet pohľadávok môže objednávateľ uplatniť aj pri úhrade faktúry dodávateľa.
13. Zmluvné strany sa dohodli v rozsahu v akom to všeobecne záväzné právne predpisy pripúšťajú, že vylučujú právo dodávateľa započítať akúkoľvek jeho pohľadávku voči objednávateľovi oproti akejkoľvek pohľadávke objednávateľa.

# Článok V

# Objednávka

1. Predmet rámcovej dohody sa bude realizovať na základe zadania čiastkových zákaziek prostredníctvom čiastkových písomných objednávok vystavených v súlade s podmienkami uvedenými v rámcovej dohode objednávateľom, doručenými dodávateľovi dohodnutým spôsobom. Objednávateľ, v súlade s § 83 ods. 4 zákona o verejnom obstarávaní, si vyhradzuje právo pred zadaním každej čiastkovej zákazky podľa rámcovej dohody uskutočniť s objednávateľom písomnú konzultáciu.
2. V objednávke určí objednávateľ druh a rozsah predmetu rámcovej dohody, miesto a termín poskytnutia predmetu rámcovej dohody. Objednávka bude potvrdená podpismi zodpovedných zástupcov zo strany objednávateľa. Dodávateľ je povinný potvrdiť objednávku písomným podpisom do 3 dní od jej doručenia a zaslať scan podpísanej objednávky na emailovú adresu \_\_ objednávateľa uvedenú v záhlaví tejto dohody 3 dní od doručenia objednávky alebo ho doručiť osobne po telefonickej dohode so zodpovednou osobou objednávateľa.
3. Objednávka bude obsahovať najmä: a) identifikačné údaje objednávateľa, b) identifikačné údaje dodávateľa, c) číslo objednávky, d) odkaz na dohodu, e) rozsah požadovaných prác na predmete rámcovej dohody (množstvo a druh), f) miesto poskytnutia prác na predmete rámcovej dohody (lokalita), g) termín poskytnutia prác na predmete rámcovej dohody, h) dátum vyhotovenia a schválenia objednávky, i) podpisy zodpovedných zástupcov oboch zmluvných strán.
4. Objednávku bude objednávateľ doručovať poštou formou doporučenej zásielky na adresu \_\_\_\_\_\_\_ a súčasne prostredníctvom emailu na adresu \_\_\_ alebo osobne po telefonickom dohovore s dodávateľom.
5. Zmluvné strany sa dohodli, že dodávateľ bude podľa potreby vykonávať predmet rámcovej dohody bez ohľadu na pravidelný pracovný čas, počas dní pracovného pokoja a počas sviatkov, tak aby dodržal termín vykonania predmetu rámcovej dohody uvedenej v objednávke, pričom je povinný zabezpečiť bezpečnosť cestnej premávky.
6. Objednávateľ si vyhradzuje právo upraviť a zmeniť rozsah objednaných prác na predmete rámcovej dohody podľa jeho potrieb, a to najmä v prípade vzniku mimoriadnej potreby (udalostí).
7. Dodávateľ sa zaväzuje v prípadoch mimoriadnej potreby nastúpiť na výkon predmetu rámcovej dohody najneskôr do dvanástich hodín (12) od doručenia mimoriadnej objednávky s vyzvaním na ich vykonanie, ktorá bude odoslaná dodávateľovi e-mailom na adresu uvedenú v záhlaví rámcovej dohody a zároveň oznámená dodávateľovi telefonicky. V takých prípadoch bude príslušná objednávka zaslaná poštou dodávateľovi objednávateľom dodatočne, bez zbytočného odkladu.
8. Dodávateľ sa zaväzuje v prípadoch uvedených v odseku 7 tohto článku rámcovej dohody vykonať objednaný predmet rámcovej dohody bez ohľadu na pravidelný pracovný čas, počas dní pracovného pokoja a počas sviatkov.
9. Zmluvné strany sa dohodli, že prerušenie objednaného predmetu rámcovej dohody podľa rámcovej dohody je možné iba na nevyhnutný čas z dôvodu nevhodných poveternostných podmienok. Nevhodné poveternostné podmienky musí preukázať objednávateľovi dodávateľ, a to záznamom o poveternostnej situácii, ktorý predloží najneskôr deň nasledujúci po dni opätovného začatia s vykonávaním objednaného predmetu rámcovej dohody .

# Článok VI

# Povinnosti zmluvných strán

1. Dodávateľ je povinný pri plnení tejto rámcovej dohody postupovať s odbornou starostlivosťou a zaväzuje sa poskytnúť objednávateľovi jednotlivé plnenia predmetu rámcovej dohody riadne a včas v súlade s podmienkami dohodnutými v tejto rámcovej dohode, na svoje náklady, vo vlastnom mene, na svoje nebezpečenstvo, riadne, včas, bez vád a nedorobkov a v súlade s pokynmi objednávateľa, pokiaľ budú vydané. Dodávateľ sa zaväzuje odovzdať predmet rámcovej dohody v zodpovedajúcej kvalite a prevedení.
2. Dodávateľ je povinný upozorniť objednávateľa bez zbytočného odkladu na zjavnú nesprávnosť a nevhodnosť pokynov objednávateľa, ak dodávateľ môže túto nevhodnosť zistiť pri vynaložení odbornej starostlivosti.
3. Ak dodávateľ splní povinnosť podľa odseku 2 tohto článku, a objednávateľ napriek upozorneniu na splnení pokynov písomne trval, dodávateľ nezodpovedá za nesplnenie predmetu dohody alebo vadné plnenie spôsobené nesprávnymi a nevhodnými pokynmi podľa Článku IX tejto rámcovej dohody. Objednávateľ je povinný písomne potvrdiť, že na týchto pokynoch trvá.
4. Ak dodávateľ nesplnil povinnosť uvedenú odseku 2 tohto článku, zodpovedá za vady spôsobené plnením nevhodných pokynov daných mu objednávateľom podľa Článku IX tejto rámcovej dohody.
5. Dodávateľ sa zaväzuje dodávať predmet rámcovej dohody podľa rámcovej dohody s odbornou starostlivosťou,
v požadovanej kvalite, v dohodnutom čase a v súlade s platnými právnymi a technickými normami a požiadavkami objednávateľa.
6. Dodávateľ zodpovedá za ochranu a bezpečnosť zdravia svojich pracovníkov pri plneniach podľa rámcovej dohody, ako aj ostatných fyzických osôb oprávnene sa zdržujúcich na pracovisku v zmysle platných právnych predpisov.
7. Dodávateľ zabezpečí pre svojich zamestnancov jednotné oblečenie s označením firmy umiestneným na viditeľnom mieste pracovného oblečenia ako aj osobné ochranné pomôcky, potrebné na riadny výkon predmetu rámcovej dohody.
8. Dodávateľ je tiež povinný na žiadosť objednávateľa zabezpečiť na vlastné náklady fotografickú dokumentáciu plnenia predmetu rámcovej dohody podľa pokynu objednávateľa. Fotografickú dokumentáciu bude v deň zaslania faktúry zasielať na emailovú adresu uvedenú v záhlaví tejto rámcovej dohody.
9. Dodávateľ sa zaväzuje uzavrieť poistnú zmluvu na poistenie prevádzkovej zodpovednosti za škody spôsobené tretím osobám v súvislosti s činnosťou na poistnú sumu minimálne vo výške 2,5% z tejto rámcovej dohody v zmysle Článku III tejto rámcovej dohody(vrátane DPH) a to za účelom krytia prípadných škôd spôsobených pri realizácii predmetu rámcovej dohody, pričom jej originál predloží objednávateľovi pri podpise rámcovej dohody
k nahliadnutiu.
10. Dodávateľ sa zaväzuje, že predmet rámcovej dohody bude realizovať podľa možností za prevádzky na pozemných komunikáciách, a že počas vykonávania predmetu rámcovej dohody umožní vozidlám a chodcom bezpečný pohyb a prístup do priľahlých lokalít, a zabezpečí prejazd pre pohotovostné vozidlá.
11. Dodávateľ sa zaväzuje, v prípade potreby, dopravne zabezpečiť krátkodobý výkon prác dopravným značením podľa aktuálnych technických podmienok Ministerstva dopravy a výstavby Slovenskej republiky a platných právnych, všeobecne záväzných predpisov, podľa potreby prenosným dopravným značením, alebo svetelnou dopravnou šípkou. Dodávateľ je povinný upozorniť vopred objednávateľa na prípadnú komplikovanú dopravnú situáciu, spôsobenú výkonom objednaných prác, prípadne výkon prác na rýchlostných komunikáciách, napájačoch a zjazdoch z diaľničnej siete a požiadať ho o zabezpečenie vypracovania projektu organizácie dopravy a osadenie dočasného dopravného značenia.
12. Dodávateľ sa zaväzuje, že počas vykonávania predmetu rámcovej dohody zabezpečí najmä bezpečnosť všetkých účastníkov cestnej premávky na pozemných komunikáciách, a zabezpečí všetky ďalšie činnosti, ktoré súvisia s vykonávaním predmetu rámcovej dohody najmä spätnú úpravu všetkých dotknutých plôch.
13. Dodávateľ je povinný udržiavať počas vykonávania predmetu rámcovej dohody poriadok, čistotu a bez zbytočného odkladu odstraňovať odpady a nečistoty, ktoré vznikli pri vykonávaní predmetu rámcovej dohody na vlastné náklady v zmysle platných právnych predpisov, zaistenie ochrany životného prostredia a bezpečnosti práce. Pokiaľ tak neurobí ani v dodatočnej lehote určenej zástupcom objednávateľa, vykoná ich objednávateľ na náklady dodávateľa, ktoré je následne dodávateľ povinný uhradiť objednávateľovi na základe faktúry. Dodávateľ zodpovedá za čistotu komunikácií, po ktorých dováža a odváža materiál, mechanizmy, suť a iný odpad. Prípadné škody z porušenia týchto povinností uhradí dodávateľ objednávateľovi a uspokojí aj nároky tretích osôb.
14. Dodávateľ sa zaväzuje v súlade s odsekom 5 Článku I zabezpečiť triedenie stavebného odpadu, ktorý vznikol pri vykonávaní predmetu rámcovej dohody a zároveň sa zaväzuje, že pri vykonávaní predmetu rámcovej dohody bude podľa možností používať recyklovaný stavebný materiál.
15. Ak sa na dodávateľa a na jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o registri partnerov verejného sektora**“), potom je dodávateľ a jeho subdodávatelia povinní dodržať túto povinnosť po celú dobu trvania rámcovej dohody, pričom dodávateľ sa zaväzuje zabezpečiť splnenie tejto povinnosti aj zo strany subdodávateľov.
16. Objednávateľ sa zaväzuje poskytnúť dodávateľovi pri plnení tejto rámcovej dohody všetku potrebnú nevyhnutnú súčinnosť.
17. Objednávateľ sa zaväzuje uhradiť cenu za predmet rámcovej dohody podľa podmienok tejto rámcovej dohody.
18. Dodávateľ sa zaväzuje, že predmet rámcovej dohody bude vykonávať požadovaným strojovým a technickým vybavením v súlade s Prílohou č. 1 ako aj strojovým a technickým vybavením, ktorým dodávateľ preukázal technickú a odbornú spôsobilosť. Za týmto účelom je dodávateľ povinný umožniť objednávateľovi vykonať obhliadku strojového a technického vybavenia do 5 pracovných dní od nadobudnutia účinnosti tejto rámcovej dohody.

# Článok VII

# Kontaktné údaje

1. Každú zmenu zodpovedných (kontaktných) osôb sa zmluvné strany zaväzujú oznámiť druhej zmluvnej strane bez zbytočného odkladu, najneskôr však do 2 (dvoch) pracovných dní od takejto zmeny.
2. Zmluvné strany sa dohodli, že:
* kontaktnou osobou za objednávateľa je vedúci oddelenia správy komunikácií meno, email, telefón.
* kontaktnou osobou za dodávateľa je meno, email, telefón.
1. Za objednávateľa sú oprávnení dávať pokyny dodávateľovi poverení zodpovední zamestnanci objednávateľa. Pokyny objednávateľa prostredníctvom ním poverených zamestnancov sú pre dodávateľa záväzné.
2. **Článok VIII**
3. **Nelegálne zamestnávanie**
4. Dodávateľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov (ďalej len „**Zákon o nelegálnej práci**“). Dodávateľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto rámcovej dohody. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
5. Dodávateľ sa zaväzuje, že v prípade, ak objednávateľovi bude zo strany kontrolného orgánu uložená pokuta podľa § 7b ods. 7 až 10 Zákona o nelegálnej práci za porušenie povinnosti podľa § 7b ods. 5 Zákona o nelegálnej práci v súvislosti s uzatvorením a plnením tejto rámcovej dohody s dodávateľom a/alebo porušením zmluvnej povinnosti podľa odseku 1 tohto článku, uhradí objednávateľovi sumu rovnajúcu sa výške pokuty právoplatne uloženej objednávateľovi zo strany kontrolného orgánu podľa § 7b ods. 7 až 10 Zákona o nelegálnej práci za porušenie § 7b ods. 5 Zákona o nelegálnej práci. Dodávateľ sa zaväzuje sumu podľa predchádzajúcej vety uhradiť objednávateľovi bezodkladne po doručení výzvy objednávateľa dodávateľovi spolu s právoplatným rozhodnutím kontrolného orgánu o uložení pokuty. Riadnym splnením povinnosti dodávateľa podľa tohto bodu nie je dotknutý nárok objednávateľa na náhradu škody voči dodávateľovi.

## **Článok IX**

# Zodpovednosť za vady

1. Dodávateľ poskytuje na vykonaný predmet rámcovej dohody záruku. Dodávateľ zodpovedá za to, že zhotovený predmet rámcovej dohody bude mať počas celej záručnej doby vlastnosti dohodnuté touto rámcovou dohodou a bude vyhovovať požiadavkám všeobecne záväzných platných technických noriem a všeobecne záväzných právnych predpisov a bude spôsobilé na účel, na ktorý je určené. Dodávateľ zodpovedá za vady, ktoré má predmet rámcovej dohody v čase jeho odovzdania objednávateľovi, a za vady, ktoré vznikli počas záručnej doby.
2. Záručná doba začína plynúť odo dňa protokolárneho prevzatia predmetu rámcovej dohody objednávateľom. Záručná doba je dva roky na novobudované časti inžinierskych objektov a šesť mesiacov na opravy jestvujúcich konštrukcií. Záručná doba plynie odo dňa protokolárneho prevzatia predmetu rámcovej dohody objednávateľom. Záručná doba sa predlžuje o dobu, v ktorej objednávateľ nemohol pre vady, za ktoré zodpovedá dodávateľ, riadne užívať komunikácie alebo objekty (podľa Prílohy č. 2) na ktorých boli služby vykonávané.
3. Objednávateľ má právo odmietnuť prevziať predmet rámcovej dohody podľa rámcovej dohody alebo jeho časť, a to až do času odstránenia vád dodávateľom. Pre prípad vady predmetu rámcovej dohody, resp. jeho časti, sa zmluvné strany dohodli, že objednávateľ má právo požadovať odstránenie vady, ktorú dodávateľ vykoná bezodplatne.
4. Zmluvné strany si budú oznamovať vady písomne. Pre účely rámcovej dohody je písomná forma reklamácie dodržaná aj pri doručovaní e-mailom na e-mailové adresy kontaktných osôb. Dodávateľ sa zaväzuje začať s odstraňovaním prípadných vád predmetu rámcovej dohody bez zbytočného odkladu po doručení oznámenia vady objednávateľom, pri vadách ohrozujúcich prevádzku komunikácie alebo užívania objektov (podľa Prílohy č. 2) alebo vyvolávajúcich nebezpečenstvo vzniku bezprostrednej škody do dvadsaťštyri (24) hodín od doručenia oznámenia vady objednávateľom. Dodávateľ sa zaväzuje odstrániť vadu v čo najkratšom technicky možnom čase, vždy však najneskôr do troch (3) dní od doručenia oznámenia vady objednávateľom pokiaľ sa nedohodol s povereným zástupcom objednávateľa inak. Pri vadách predmetu rámcovej dohody uvedených v protokole o prevzatí predmetu rámcovej dohody sa za doručenie oznámenia vady dodávateľovi považuje podpísanie tohto protokolu oboma zmluvnými stranami.
5. Ak dodávateľ vadu včas neodstráni, je objednávateľ oprávnený žiadať dodanie náhradného predmetu rámcovej dohody, alebo je oprávnený zabezpečiť odstránenie vady na náklady dodávateľa treťou osobou, prípadne sám túto vadu odstrániť na náklady dodávateľa, ktoré je následne dodávateľ povinný uhradiť objednávateľovi na základe faktúry. Ak objednávateľ zvolí nárok na dodanie náhradného predmetu rámcovej dohody, je dodávateľ povinný ho dodať do piatich (5) dní od uplatnenia nároku, ak sa nedohodli so zástupcom objednávateľa inak.
6. Rovnaké práva ako práva uvedené v odseku 4 tohto článku má objednávateľ i v prípade, ak je vada predmetu rámcovej dohody neodstrániteľná.

# Článok X

# Využitie subdodávateľov

1. Dodávateľ garantuje spôsobilosť subdodávateľov pre plnenie predmetu rámcovej dohody.
2. Dodávateľ zodpovedá za celé a riadne plnenie rámcovej dohody počas celého trvania zmluvného vzťahu s objednávateľom a to bez ohľadu na to, či dodávateľ použil subdodávky alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom dodávateľa.
3. Počas trvania rámcovej dohody je dodávateľ oprávnený zmeniť subdodávateľa uvedeného v neoddeliteľnej prílohe č. 4 k tejto rámcovej dohode (ďalej len „**Príloha č. 4**“) výlučne na základe udeleného súhlasu objednávateľa a následne uzavretého dodatku k rámcovej dohode. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva.
4. Objednávateľ má právo odmietnuť uzavrieť dodatok a požiadať dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, neoprávnené uskutočňovanie stavebných prác, resp. poskytovanie služieb, ktoré sú predmetom rámcovej dohody, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
5. Dodávateľ vyhlasuje, že Príloha č. 4 rámcovej dohody obsahuje aktuálne a úplné údaje v zmysle ustanovenia
§ 41 ods. 3, 4 a 6 zákona o verejnom obstarávaní v čase uzavretia rámcovej dohody. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“).
6. Zmenu údajov akéhokoľvek subdodávateľa je dodávateľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k rámcovej dohode. V prípade nesplnenia povinnosti dodávateľa v zmysle predchádzajúcej vety má objednávateľ nárok na zmluvnú pokutu vo výške 200,- € (dvesto eur) za každý neoznámený zmenený údaj, ako aj náhradu škody, ktorá objednávateľovi v tejto súvislosti vznikne.
7. V prípade, ak dodávateľ preukazoval splnenie podmienok účasti podľa § 33 zákona o verejnom obstarávaní inou osobou, zodpovedá za plnenie rámcovej dohody spoločne s osobou, ktorej postavenie využil na preukázanie finančného a ekonomického postavenia.
8. V prípade, ak dodávateľ preukazoval splnenie podmienok účasti podľa § 34 ods. 1 písm. g) zákona o verejnom obstarávaní inou osobou, je povinný pri plnení rámcovej dohody zabezpečiť, aby táto osoba vykonávala predmet rámcovej dohody na ktoré kapacity poskytla.
9. Porušenie povinností dodávateľa uvedených v tomto článku rámcovej dohody sa považuje za podstatné porušenie zmluvných povinností.

## **Článok XI**

# Zmluvné pokuty a úroky z omeškania

1. Ak dodávateľ nevykoná objednaný predmet rámcovej dohody včas, má objednávateľ právo na zaplatenie zmluvnej pokuty vo výške 0,5 % z celkovej ceny objednávky vrátane DPH za každý začatý deň omeškania. Dodávateľ má povinnosť túto zmluvnú pokutu uhradiť.
2. V prípade omeškania objednávateľa s úhradou riadne vystavenej faktúry dodávateľa má dodávateľ nárok na úrok z omeškania vo výške 0,5% z dlžnej sumy za každý deň omeškania. Objednávateľ má povinnosť tento úrok
z omeškania uhradiť.
3. Ak dodávateľ nezačne odstraňovať objednávateľom oznámenú vadu včas, má objednávateľ nárok na zaplatenie zmluvnej pokuty vo výške 66,- € za každú vadu a každý začatý deň omeškania až do dňa, kedy dodávateľ pristúpi k odstraňovaniu vady. Dodávateľ má povinnosť túto zmluvnú pokutu uhradiť.
4. Ak dodávateľ neodstráni vadu včas, má objednávateľ nárok na zaplatenie zmluvnej pokuty vo výške 66,- € za každú vadu a každý začatý deň omeškania až do dňa, kedy dodávateľ pristúpi k odstraňovaniu vady. Dodávateľ má povinnosť túto pokutu uhradiť.
5. Ak dodávateľ, resp. pracovníci dodávateľa, porušia ktorúkoľvek povinnosť uvedenú v Článku VI odseku 6 tejto rámcovej dohody alebo vo všeobecne záväznom právnom predpise na zaistenia bezpečnosti a ochrany zdravia pri práci a požiarnej ochrany alebo v ostatných právnych predpisoch a pokynoch na zaistenie bezpečnosti a ochrany zdravia pri práci a požiarnej ochrany, ak ide o povinnosť smerujúcu k zaisteniu bezpečnosti a ochrany zdravia pri práci a požiarnej ochrane, napriek tomu, že bol zástupcom objednávateľa písomne (osobitným listom) upozornený na predchádzajúce porušenie tej istej povinnosti, má objednávateľ nárok na zaplatenie zmluvnej pokuty vo výške 850,- € za každé preukázateľné porušenie ktorejkoľvek povinnosti uvedenej v Článku VI odseku 6 tejto rámcovej dohody dodávateľom resp. pracovníkmi dodávateľa. Dodávateľ má povinnosť túto pokutu uhradiť.
6. Ak dodávateľ, resp. pracovníci dodávateľa bude realizovať predmet rámcovej dohody bez použitia predpísaných osobných ochranných pracovných prostriedkov (ako sú pracovná obuv, pracovný odev, ochranná prilba, pracovné rukavice, ochranné okuliare, štíty a pod. ) má objednávateľ právo na zaplatenie zmluvnej pokuty dodávateľom vo výške 33,- € za každú nepoužitú osobnú a ochrannú pracovnú pomôcku u jedného pracovníka dodávateľa. Dodávateľ má povinnosť túto pokutu uhradiť.
7. Ak objednávateľ zistí, že pracovníci dodávateľa vykonávajú práce na realizácii predmetu rámcovej dohody pod vplyvom alkoholu alebo iných omamných a psychotropných látok, má objednávateľ právo na zaplatenie zmluvnej pokuty vo výške 330,- € za každé preukázateľne zistené použitie alkoholu alebo inej omamnej alebo psychotropnej látky u jedného pracovníka dodávateľa. Dodávateľ má povinnosť túto pokutu uhradiť. Osoba, ktorá vykonáva práce na realizácii diela pod vplyvom alkoholu alebo iných omamných a psychotropných látok, musí bezodkladne opustiť pracovisko, pričom zástupca objednávateľa je oprávnený vykázať ju z pracoviska.
8. Ak dodávateľ, resp. pracovníci dodávateľa porušia ktorúkoľvek povinnosť uvedenú v Článku VIII tejto rámcovej dohody, má objednávateľ nárok na zaplatenie zmluvnej pokuty vo výške 1 000,- € za každé preukázateľné porušenie ktorejkoľvek povinnosti uvedenej v Článku VIII tejto rámcovej dohody dodávateľom, resp. pracovníkmi dodávateľa (tzn. vrátane subdodávateľov). Dodávateľ má povinnosť túto pokutu uhradiť.
9. Ak dodávateľ, resp. pracovníci dodávateľa porušia povinnosť uvedenú v Článku VI ods. 18 tejto rámcovej dohody, má objednávateľ nárok na zaplatenie zmluvnej pokuty vo výške 150,- € za každý začatý deň omeškania. Dodávateľ má povinnosť túto pokutu uhradiť.
10. Ak dodávateľ nebude udržiavať zmluvu o poistení zodpovednosti za škodu uvedenú v Článku VI ods. 9 tejto rámcovej dohody v platnosti po celý čas trvania tejto rámcovej dohody, má objednávateľ právo na zaplatenie zmluvnej pokuty vo výške 30 % zo sumy ceny už plneného predmetu rámcovej dohody na základe objednávky bez DPH.
11. V prípade porušenia povinností dodávateľa uvedené v Článku VI ods. 15, má objednávateľ nárok na zmluvnú pokutu vo výške 200,- € za každý deň porušenia; pričom porušenie uvedenej povinnosti, ktoré trvá dlhšie ako 10 dní sa považuje za podstatné porušenie rámcovej dohody.
12. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody obsahujúcej výšku zmluvnej pokuty.
13. Dodávateľ je povinný zaplatiť zmluvnú cenu jednotlivých plnení, ktoré namiesto neho na náklady dodávateľa vykoná na základe faktúry objednávateľ, ktorej splatnosť je sedem (7) dní od jej vystavenia objednávateľom. Zmluvné strany sa dohodli, že zmluvné pokuty sa nefakturujú, postačuje výzva objednávateľa alebo dodávateľa.

**Článok XII**

1. **Doručovanie písomnosti**
2. Za riadne a preukázané doručenie písomnosti doručovanej prostredníctvom pošty sa považuje okrem okamihu prevzatia zmluvnej strany, ktorej je písomnosť adresovaná (ďalej len „**adresát**“), aj prípad, keď:
	* 1. adresát jej prijatie odmietne; za deň doručenia písomnosti sa považuje deň jej odmietnutia,
		2. adresát si doručovanú písomnosť uloženú na pošte nevyzdvihne, pričom doručovateľ doručoval písomnosť na adresu adresáta uvedenú v záhlaví tejto rámcovej dohody, prípadne na poslednú známu adresu adresáta. Za deň doručenia sa pokladá siedmy (7.) pracovný deň, ktorý uplynie odo dňa uloženia doručovanej písomnosti na pošte.
3. Písomností doručované poštou môžu byť doručené aj kuriérom prostredníctvom kuriérskej spoločnosti alebo osobne, prevzatím a potvrdením prevzatia doručovanej písomnosti zodpovednou osobou.
4. Písomnosť doručovaná elektronicky sa považuje za doručenú okamihom prevzatia, v prípade, že prevzatie druhá zmluvná strana potvrdí, alebo tretí pracovný deň po jej odoslaní na e-mailovú adresu druhej zmluvnej strany uvedenú v záhlaví rámcovej dohody alebo oznámenú druhej zmluvnej strane podľa článku VII ods. 1 tejto dohody, ak druhá zmluvná strana písomnosť neprevzala.

## **Článok XIII**

# Doba trvania rámcovej dohody a spôsoby ukončenia rámcovej dohody

1. Táto rámcová dohoda sa uzatvára na dobu určitú a to na 48 mesiacov odo dňa nadobudnutia jej účinnosti, najviac však do vyčerpania finančného limitu určeného v Článku III ods. 2 tejto rámcovej dohody, ktorý predstavuje jej hodnotu.
2. Zmluvné strany sa dohodli, že rámcová dohoda zaniká aj:
3. na základe písomnej dohody zmluvných strán,
4. zánikom dodávateľa bez právneho nástupcu,
5. písomnou výpoveďou objednávateľa aj bez uvedenia dôvodu; výpovedná lehota je (3) tri mesiace a začína plynúť prvým dňom nasledujúceho mesiaca po doručení výpovede druhej zmluvnej strane alebo,
6. písomným odstúpením podľa Článku XIV.

# Článok XIV

# Odstúpenie od rámcovej dohody

* + - 1. Odstúpením od rámcovej dohody zanikajú všetky práva a povinnosti zmluvných strán z rámcovej dohody okrem práv na náhradu spôsobenej škody, ušlého zisku, zmluvnej pokuty, práv na dovtedy uplatnené resp. zákonné sankcie, práv a povinností vyplývajúcich z ustanovení tejto rámcovej dohody a všeobecne záväzných právnych predpisov o poskytovaní záruky a zodpovednosti za vady za časť predmetu rámcovej dohody, ktorá bola do odstúpenia vykonaná, a iných práv a povinností, ktoré podľa dohody zmluvných strán alebo podľa ich povahy majú trvať aj po zániku rámcovej dohode odstúpením.
			2. Zmluvné strany sú oprávnené odstúpiť od tejto rámcovej dohody z dôvodov a spôsobom uvedeným v príslušných  právnych predpisoch Slovenskej republiky a v tejto rámcovej dohode.
			3. Za podstatné porušenie rámcovej dohody (zmluvnej povinnosti) na strane dodávateľa sa považuje najmä:
			4. ak bude dodávateľ z dôvodov spočívajúcich na jeho strane v omeškaní s plnením ktoréhokoľvek termínu uvedeného v písomnej objednávke,
			5. ak dodávateľ, resp. pracovníci dodávateľa, porušil ktorúkoľvek povinnosť uvedenú v Článku VI odseku 6 tejto rámcovej dohody napriek tomu, že bol zástupcom objednávateľa písomne (osobitným listom) upozornený na predchádzajúce porušenie niektorej z povinností uvedených v Článku VI odseku 6 tejto rámcovej dohody,
			6. ak dodávateľ včas neodstráni objednávateľom oznámenú vadu,
			7. ak je dodávateľom oznámená vada neodstrániteľná,
			8. ak dodávateľ nepreukáže udržiavanie poistenia v platnosti po celý čas vykonávania predmetu rámcovej dohody v zmysle Článku VI odseku 9 tejto rámcovej dohody,
			9. ak voči dodávateľovi začalo konkurzné konanie, vstúpil do likvidácie, či reštrukturalizácie,
			10. ak dodávateľ v dôsledku svojej platobnej neschopnosti zastaví platby poddodávateľom alebo subdodávateľom.
1. Za podstatné porušenie rámcovej dohody (zmluvnej povinnosti) na strane objednávateľa sa považuje omeškanie objednávateľa s úhradou faktúry riadne vystavenej v súlade s ustanovením Článku IV odseku 1 tejto rámcovej dohody dlhšie ako 30 dní, pričom toto ustanovenie sa neuplatňuje v prípade Článku IV odseku 9 tejto rámcovej dohody.
2. Pri podstatnom porušení rámcovej dohody môžu zmluvné strany odstúpiť od rámcovej dohody do štyridsaťpäť (45) dní odo dňa, kedy sa o porušení rámcovej dohody dozvedeli.
3. Objednávateľ si ďalej vyhradzuje právo odstúpiť od rámcovej dohody aj v prípade, ak dodávateľ najmä:
4. opakovane objednávateľovi predloží súpis predmetu rámcovej dohody ktoré nevykonal,
5. v prípadoch uvedených v § 19 zákona o verejnom obstarávaní,
6. V prípade odstúpenia od rámcovej dohody sa na určenie zmluvnej ceny dovtedy vykonaného predmetu rámcovej dohody použijú primerane ustanovenia tejto rámcovej dohody o zmluvnej cene služieb s prihliadnutím na prípadné nároky z vád predmetu rámcovej dohody, nezaplatené sankcie a iné pohľadávky vzniknuté z rámcovej dohody. Ak dôjde k odstúpeniu od rámcovej dohody z dôvodu na strane dodávateľa, má objednávateľ nárok na náhradu nevyhnutných nákladov, ktoré mu vznikli s obstaraním nového dodávateľa, ktorý predmet rámcovej dohody zrealizuje.
7. V prípade odstúpenia od rámcovej dohody z dôvodu porušenia povinnosti dodávateľom má objednávateľ nárok na náhradu škody spôsobenú omeškaním vykonávania predmetu rámcovej dohody oproti termínu ukončenia vykonania predmetu rámcovej dohody uvedeného v objednávke.
8. Odstúpenie od rámcovej dohody musí byť oznámené písomne. V odstúpení musí byť uvedený dôvod, pre ktorý zmluvná strana od rámcovej dohody odstupuje.
9. V prípade porušenia iných povinností dohodnutých v tejto rámcovej dohode zo strany dodávateľa je objednávateľ oprávnený dožadovať sa odstránenia nedostatkov v dodatočnej primeranej lehote. Objednávateľ určí lehotu na odstránenie nedostatkov podľa charakteru porušenej povinnosti. Výzvu na odstránenie nedostatkov objednávateľ môže urobiť elektronickou formou na e-mailovú adresu dodávateľa uvedenú v záhlaví tejto dohody a zároveň ju odošle aj prostredníctvom pošty. Neodstránenie zistených nedostatkov ani v dodatočnej primeranej lehote poskytnutej objednávateľom zakladá dôvod na odstúpenie od dohody podľa odseku 5 tohto článku.

## **Článok XV**

# Osobitné ustanovenia

* + - 1. V prípade vzniku škody porušením povinností vyplývajúcich z tejto rámcovej dohody ktorejkoľvek zmluvnej strane, má poškodená strana nárok na náhradu vzniknutej škody vrátane ušlého zisku.
			2. Dodávateľ nie je oprávnený bez predchádzajúceho písomného súhlasu objednávateľa postúpiť tretej osobe akúkoľvek pohľadávku, ktorá mu voči objednávateľovi vznikla alebo vznikne na základe tejto rámcovej dohody, alebo na základe ustanovení zákona upravujúcich práva a povinnosti zmluvných strán súvisiacich s vykonávaním predmetu rámcovej dohody podľa tejto rámcovej dohody.
			3. Predmetom rámcovej dohody nie je uskutočnenie uvedených stavebných prác vrátane súvisiacich služieb v prípadoch vzniku časovej tiesne pri odstraňovaní následkov mimoriadnych udalostí nespôsobených objednávateľom, ktoré nemohol objednávateľ predvídať.
			4. Zmluvné strany sa dohodli, že v prípade, ak bude dodávateľ zverejnený v príslušnom zozname osôb (tzv. zoznam platiteľov dane z pridanej hodnoty, u ktorých nastali dôvody na zrušenie registrácie v zmysle § 81 odseku 4, písm. b) zákona č. 222/2004 Z. z. o dani z pridanej hodnoty v znení neskorších predpisov (ďalej ako „**zákon o DPH**“)) vedenom Finančným riaditeľstvom Slovenskej republiky, je objednávateľ oprávnený v deň zverejnenia dodávateľa v takomto zozname zadržať sumu vo výške zodpovedajúcej DPH z nezaplatených faktúr. Takto zadržaná suma bude buď na výzvu príslušného daňového úradu uhradená v zmysle § 69b zákona o DPH alebo bude dodávateľovi uvoľnená najneskôr deň nasledujúci po dni (i) predloženia originálu písomného potvrdenia príslušného daňového úradu, že dodávateľ ako daňový subjekt nemá nedoplatok na DPH, pričom takéto potvrdenie nesmie byť staršie ako tri dni a (ii) preukázania skutočnosti, že dodávateľ nie je uvedený v zozname platiteľov dane z pridanej hodnoty, u ktorých nastali dôvody na zrušenie v zmysle § 81 odseku 4, písm. b) zákona o DPH.

## **Článok XVI**

# Výkonnostná záruka

1. Výkonnostná záruka slúži na zabezpečenie záväzku dodávateľa plniť riadne a včas predmet rámcovej dohody.
2. Dodávateľ je povinný zložiť objednávateľovi ku dňu podpisu tejto rámcovej dohody výkonnostnú záruku na zabezpečenie akéhokoľvek peňažného záväzku dodávateľa, ktorý mu vznikne voči objednávateľovi na základe zákona alebo tejto rámcovej dohody v súvislosti s vykonávaním predmetu rámcovej dohody a to vo výške 5000,00 Eur. Dodávateľ je povinný poskytnúť výkonnostnú záruku formou prevodu finančných prostriedkov na účet objednávateľa uvedený v záhlaví tejto rámcovej dohody.
3. Dodávateľ sa zaväzuje, že táto výkonnostná záruka bude na účte zložená po celú dobu trvania tejto rámcovej dohody v tejto výške. V prípade uspokojenia pohľadávky objednávateľom, je dodávateľ povinný vložiť rozdiel medzi dohodnutou výškou výkonovej záruky a výškou pohľadávky, ktorá sa z výkonovej záruky uspokojuje opäť na účet objednávateľa uvedený v záhlaví tejto rámcovej dohody.
4. Objednávateľ nie je oprávnený disponovať počas trvania tejto rámcovej dohody akýmkoľvek iným spôsobom s finančnými prostriedkami predstavujúcimi výkonovú záruku.
5. Výkonnostná záruka alebo jej nespotrebovaná časť bude dodávateľovi vrátená do 7 pracovných dní od doručenia výzvy dodávateľa na vrátenie výkonnostnej záruky alebo jej nespotrebovanej časti, najskôr však od momentu ukončenia tejto rámcovej dohody v prípade, že objednávateľovi nevznikol peňažný záväzok voči objednávateľovi podľa zákona alebo tejto rámcovej dohody.
6. Výkonnostná záruka slúži na krytie všetkých finančných nárokov objednávateľa podľa zákona alebo majúcich pôvod v tejto rámcovej dohode, s ktorými je dodávateľ v omeškaní. Dodávateľ k použitiu výkonnostnej záruky na tento účel udeľuje objednávateľovi výslovný súhlas.

**Článok XVII**

**Nebezpečenstvo škody**

Dodávateľ zodpovedá za škodu, ktorá vznikne objednávateľovi alebo tretej osobe v dôsledku porušenia jeho povinností vyplývajúcich z tejto rámcovej dohody a všeobecne záväzných právnych predpisov.

Dodávateľ sa zaväzuje, že uhradí objednávateľovi v plnej výške škodu, ktorá vznikne objednávateľovi v dôsledku prípadného omeškania predmetu rámcovej dohody nedodržaním termínu ukončenia predmetu rámcovej dohody zo strany dodávateľa s výnimkou omeškania vplyvom živelnej udalosti. Objednávateľ je oprávnený využiť na pokrytie takto vzniknutej škody v prípade jej neuhradenia dodávateľom na základe prvej výzvy objednávateľa aj záruku zriadenú dodávateľom podľa Článku XVI tejto rámcovej dohody.

**Článok XVIII**

# Záverečné ustanovenia

1. Rámcová dohoda nadobúda platnosť dňom jej podpísania obidvomi stranami a účinnosť dňom nasledujúcim po dni jej zverejnenia na webovom sídle objednávateľa v súlade s § 47a ods. 1 Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Práva a povinnosti touto rámcovou dohodou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území Slovenskej republiky.
3. Rámcovú dohodu je možné meniť a dopĺňať iba písomnými dodatkami po dohode obidvoch zmluvných strán
a v súlade s § 18 zákona o verejnom obstarávaní.
4. Rámcová dohoda sa vyhotovuje v štyroch (4) vyhotoveniach s platnosťou originálu, pričom každá zo zmluvných strán obdrží po dvoch (2) vyhotoveniach.
5. Zmluvné strany vyhlasujú, že sú si vedomé všetkých následkov vyplývajúcich z tejto rámcovej dohody, že sú oprávnené s predmetom rámcovej dohody nakladať, ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto rámcovú dohodu. V prípade, že taká okolnosť existuje zodpovedajú za škodu, ktorá vznikne účastníkovi rámcovej dohody na základe tohto vyhlásenia.
6. Všetky písomné doklady týkajúce sa vzťahov z tejto rámcovej dohody, jej zmeny alebo zániku, zasiela jedna zmluvná strana na adresu druhej zmluvnej strany, ktorá je uvedená pri označení zmluvnej strany v úvode tejto rámcovej dohody. Ak dôjde k zmene tejto adresy, je povinná zmluvná strana, u ktorej k zmene došlo, písomne oznámiť zmenu adresy druhej zmluvnej strane do pätnásť (15) dní od vtedy ako k nej došlo, pričom na oznámení zmeny adresy musí byť podpis úradne osvedčený, inak platí, že zmena nenastala.
7. V prípade, ak je niektoré ustanovenie rámcovej dohody alebo sa z akéhokoľvek dôvodu stane neplatné, neúčinné alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení rámcovej dohody. Zmluvné strany sú povinné v dobrej viere, rešpektujúc zásady poctivých dobrých mravov rokovať tak, aby bolo neplatné neúčinné alebo nevynútiteľné ustanovenie písomne nahradený iným ustanovím, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel rámcovej dohody musí byť zachovaný. Do doby, pokiaľ takáto dohoda nebude uzavretá, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia rámcovej dohody a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
8. Zmluvné strany vyhlasujú, že rámcovú dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
9. Neoddeliteľnou súčasťou dohody sú prílohy, ktorými sú:

Príloha č. 1: Podrobná špecifikácia predmetu rámcovej dohody

Príloha č. 2: Súpis objektov a komunikácií

Príloha č. 3: Návrh na plnenie kritérií /Cenník prác a služieb podľa výkazu výmer

Príloha č. 4: Zoznam subdodávateľov a kľúčových odborníkov

|  |  |
| --- | --- |
| V Bratislave, dňa \_\_ 2021 | V......................... , dňa \_\_ 2021 |
| **Hlavné mesto Slovenskej republiky Bratislava**Ing. Tatiana Kratochvílováprvá námestníčka primátora |  |

**Príloha č. 1 - Podrobná špecifikácia predmetu rámcovej dohody**

1. Všeobecné požiadavky na predmet zákazky:

1.1 Predmetom zákazky je uskutočnenie stavebných prác malého rozsahu a poskytnutie služieb potrebných pre zabezpečenie pravidelnej údržby konštrukcií na komunikáciách a inžinierskych objektoch patriacich Hlavnému mestu Slovenskej republiky Bratislave, resp. v jeho správe, s cieľom vytvorenia, resp. udržiavania podmienok pre ich bezpečnú prevádzku, zabezpečenia ich požadovaného estetického vzhľadu a zabezpečenie adekvátnej životnosti konštrukcií vybraných objektov. V rámci realizácie predmetu zákazky požaduje verejný obstarávateľ zabezpečiť aj odstraňovanie zničených a poškodených konštrukcií, realizovať obnovu konštrukcií na pôvodnom mieste tak, aby plnili určený účel, čistenie a nátery týchto konštrukcií vrátane realizácie ich protikoróznej ochrany. Predmetom zákazky nie je uskutočnenie opísaných stavebných prác vrátane súvisiacich služieb v prípadoch vzniku časovej tiesne pri odstraňovaní následkov mimoriadnych udalostí nespôsobených verejným obstarávateľom, ktoré verejný obstarávateľ nemohol predvídať.

1.2 Identifikácia vybraných objektov, na ktorých sa bude predmet zákazky realizovať je uvedený v prílohe č. 2 tejto rámcovej dohody.

1.3 Rámcový opis požadovaných stavebných prác a služieb:

* + osadenie, výroba a montáž zábradlia oceľového na ceste vrátane spojenia dielcov, vykopaním jamôk pre stĺpiky, obetónovaním (vrátane betónu) a odstránením výkopku,
	+ osadenie, výroba a montáž zábradlia oceľového na moste vrátane spojenia dielcov,
	+ zabezpečenie dilatácie zábradlia,
	+ zábradlie z dreva dočasné – zriadenie a odstránenie,
	+ osadenie a montáž oceľového zvodidla s jednou zvodnicou na ceste,
	+ vykopanie jamôk, baranenie stĺpikov, (vrátane betónu), spojenie dielcov, osadenie
	a montáž oceľového zvodidla s jednou zvodnicou na moste,
	+ spojenie dielcov, osadenie a spojenie prefabrikovaných mostných zvodidiel betónových obojstranných, rozobratie odstránenie zábradlia, alebo zvodidla s jednou pásnicou s betónovými pätkami,
	+ rozobratie zábradlia alebo zvodidla s jednou pásnicou so stĺpikmi osadenými do ríms alebo krycích dosiek,
	+ demontáž a montáž atypických doplnkových kovových stavebných konštrukcií (rošty, poklopy, mreže, prekážky na ochranu pred dotykom živých častí trakčného vedenia, protidotykové zábrany, oprava zábradlia...),
	+ výroba v dielni oceľových atypických doplnkových kovových stavebných konštrukcií (rošty, poklopy, mreže, prekážky na ochranu pred dotykom živých častí trakčného vedenia - protidotykové zábrany, oprava zábradlia...),
	+ rezanie oceľového materiálu na potrebný rozmer,
	+ brúsenie, zváranie dielcov, odmastenie a základný náter,
	+ demontáž doplnkových kovových stavebných konštrukcií (rošty, poklopy, mreže, prekážky na ochranu pred dotykom živých častí vedenia, zábradlie...),
	+ odstránenie starých náterov, nátery stavebných konštrukcií, diamantové vŕtanie do železobetonu a osadenie lepenej kotvy, montáž a demontáž závesného lešenia,
	+ oprava a utesnenie trhlín vodostavebných betónov, sanácia betónových konštrukcií sanačnou zmesou,
	+ stavebno-montážne práce vykonané výškovými špecialistami, stavebnomontážne práce odborné-revízie,
	+ prevádzka svetelnej šípky, prevádzka mobilného žeriavu na automobilovom podvozku,
	+ čistenie žľabov, vpustov, odvodňovačov, stredových pásov a ostatných stavebných konštrukcií na mostoch,
	+ odstraňovanie grafitov, čistenie betónového podkladu vysokotlakovým vodným lúčom.

**1.5 Základné technické požiadavky:**

1. Dodržanie technických podmienok (TP) vydávaných Ministerstvom dopravy, výstavby a regionálneho rozvoja SR pre navrhovanie, realizáciu, prevádzku, správu a údržbu pozemných komunikácii. Pod pojmom TP sa rozumejú: technické podmienky, technicko-kvalitatívne podmienky, materiálové katalógy/katalógové listy, vzorové listy pozemných komunikácií, metodické pokyny.
2. Dodržanie úrovne kvality použitých materiálov a výrobkov v zmysle všeobecne záväzných predpisov. Zabezpečiť triedenie stavebného odpadu, ktorý vznikne pri vykonávaní predmetu zákazky a podľa možností používať recyklovaný stavebný materiál.
3. Pre účely plnenia predmetu zákazky sa vyžadujú nasledovné strojové a technické zariadenia:

- dve elektrocentrály s výkonom minimálne 3kWA pre zabezpečenie stavebných prác (objekty v prílohe č. 2 tejto rámcovej dohody nedisponujú možným pripojením k el. energii),

- airless (bez vzduchové) striekacie tlakové zariadenie na sanačné a náterové hmoty
na zabezpečenie prác (nátery stavebných konštrukcií, sanácia betónových konštrukcií)
na objektoch v prílohe č. 2 tejto rámcovej dohody,

- minimálne jeden zvárací agregát pre zváranie elektrickým oblúkom

 - jedna súprava pre rezanie a zváranie plameňom.

1. Zvodidlá budú osadzované v súlade s typovými podmienkami výrobcu zvodidla, pričom je možné použiť len takú konštrukciu zvodidiel, ktorá je schválená a zodpovedá príslušným technickým normám a technickým predpisom. Nakoľko ide zväčša o údržbu a opravy poškodených už existujúcich zvodidlových systémov ktoré sú typu NH4, požaduje sa výhradne tento typ zvodidla, úroveň zachytenia H2. Prípadne potrebné dilatačné diely zvodidiel a zábradlí musia byť započítané v jednotkových cenách dotknutých položiek.
2. Minimálna výška hornej hrany zábradlia (madla) je 1,10 m nad priľahlým povrchom (môže sa znížiť v prípadoch uvedených v STN 73 6101).

**Príloha č. 2 – Súpis objektov a komunikácií**

**Príloha č. 3 - Návrh na plnenie kritérií/Cenník prác a služieb podľa výkazu výmer**

Identifikačné údaje:

**Názov zákazky:** Pravidelná údržba a opravy mostov a iných inžinierskych objektov

**Uchádzač:** .......................................................................

**Adresa sídla:** .......................................................................

**IČO:** .......................................................................

**Stanovené kritériá na vyhodnotenie ponúk:**

Kritérium č. 1 (K1) – celková cena za predmet zákazky v eur s DPH

Uchádzač v ponuke uvedie celkovú cenu za predmet zákazky v eur s DPH. Verejný obstarávateľ **určuje maximálnu ponukovú cenu** 6 720 000 eur bez DPH, **t. j. 8 064 000 eur s DPH.** Súčasťou predloženej ponuky uchádzača bude zároveň Príloha č. 2 s názvom Cenník prác a služieb podľa výkazu výmer.

|  |  |  |  |
| --- | --- | --- | --- |
| **Predmet plnenia** | **Celková cena** **v eur bez DPH** | **Výška DPH (20%)** | **Celková cena** **v eur s DPH** |
|
| Celková cena za predmet zákazky  |   |  |  |

Kritérium č. 2 (K2) – celková hodnota obdobných zákaziek v eur s DPH

|  |  |  |  |  |  |  |  |
| --- | --- | --- | --- | --- | --- | --- | --- |
| **P. č.** | **Identifikácia odberateľa, jeho sídlo/adresa\*** | **Predmet plnenia zákazky\*** | **Cena v eur s DPH** | **Miesto plnenia zákazky**  | **Lehota dodania** | **Referencia\*** | **Meno a priezvisko kontaktnej osoby,** **(e-mail, telefón/mobil), kde je možné údaje overiť** |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

\*V prípade, ak odberateľom bol verejný obstarávateľ/obstarávateľ, uchádzač vyplní len označené stĺpce. Pri referencii uvedie odkaz na predmetnú referenciu.

**Platca/neplatca DPH** (nehodiace sa preškrtnite)

**Čestné vyhlásenie:** Čestne vyhlasujem, že uvedené údaje sú pravdivé a sú v súlade s predloženou ponukou a postupujem v súlade s etickým kódexom uchádzača vydaným Úradom pre verejné obstarávanie: <https://www.uvo.gov.sk/zaujemcauchadzac/eticky-kodex-zaujemcu-uchadzaca-54b.html>

V ......................... dňa .......................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pečiatka a podpis osoby oprávnenej

 konať za uchádzača

**Príloha č. 4 - Zoznam subdodávateľov a kľúčových odborníkov**

|  |  |  |  |  |  |
| --- | --- | --- | --- | --- | --- |
| Por. č.  | Obchodné meno alebo názov subdodávateľa  | Adresa pobytu alebo sídla | Identifikačné číslo alebo dátum narodenia, ak nebolo pridelené identifikačné číslo | Hodnota plnenia vyjadrená v percentách (%) k ponukovej cene | Osoba oprávnená konať za subdodávateľa (meno a priezvisko, adresa pobytu, dátum narodenia) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

**Zoznam kľúčových odborníkov totožný s osobami, ktorými Zhotoviteľ preukazoval splnenie podmienok účasti podľa § 34 ods. 1 písm. g) zákona o verejnom obstarávaní**

Kľúčový odborník Stavbyvedúci s odborným zameraním na kategóriu inžinierske stavby-mosty

Meno a priezvisko:

Email:

Tel. č.

Kľúčový odborník Zvárač elektrickým oblúkom

Meno a priezvisko:

Email:

Tel. č

Kľúčový odborník Zvárač

Meno a priezvisko:

Email:

Tel. č.

Kľúčový odborník na prácu vo výškach (minimálne dve osoby):

Meno a priezvisko:

Email:

Tel. č.